GiliGold/VAD_KnessetCorpus huggingface dataset:
ענבר בזק:  להוציא מהחוק טעמים וצבעים, אגב, יש הצעת חוק מוכנה של חבר הכנסת מוסי רז ושלי שהעברתי אותה לחבר הכנסת דלל, רצינו להגיש אותה אבל הכנסת, לצערי, התפרקה, הסיפור הזה של הטעמים והצבעים הם הופכים את המוצר הזה, הוא נראה כמו ממתק
ענבר בזק:  יש הורים שלא מבינים, הילד יכול להסתובב עם זה בבית, הם חושבים שזה ממתק
ענבר בזק:  הם לא יודעים שזה רעיל אני חוזרת ואומרת החברות מטעות
ענבר בזק:  הן מציגות את זה כמוצר שהוא אני לא אגיד מוצר בריאות, אבל שאין בו טבק והוא לא כמו סיגריה
ענבר בזק:  צריך להוציא את הטעמים והצבעים ולהפוך אותו לפחות אטרקטיבי לילדים צעירים
טלי גוטליב: הם לא צעירים, הם בני נוער
טלי גוטליב:  אל תשתמשו במונח ילדים
ענבר בזק: בן 10 זה ילד
טלי גוטליב: בני 10 הם ילדים
קריאה: 3% מבני 10 מתנסים
טלי גוטליב: רק דקה, אני רק אומרת לא ללכת למקרי קיצון כדי שנצליח לעבור איזושהי הבנה
טלי גוטליב:  הורים שלא יודעים שזו סיגריה אלקטרונית, אז יש שם איזו בעיה, באמת, עם כל הכבוד
טלי גוטליב:  יש לנו אחריות של הורים
ענבר בזק: אבל לכן גם בפרסום האכיפה צריכה להיות הרבה יותר מוקפדת, ולשים לב, אני אומרת לכם אני ראיתי פרסומות שעד שלא הסתכלתי באותיות הקטנות לבן על גבי אפור המוצר יש בו חומרים מסכנים, את בטוחה שמשווקים לך מוצר בריאות
טלי גוטליב: יכול להיות דרך אגב אפרופו, בגלל שאני, עוד פעם שומרת על אוטונומיית הפרט, יכול להיות שהחוק הקיים שכן מאפשר פרסום בעיתונים שהם לא בהכרח לקטנים, עם התוספות ועם התולעים ועם הסיפורים שזה פוגע פה פוגע שם, יכול להיות שפה צריך כן להתערב
טלי גוטליב:  יכול להיות ש לא - - -
ענבר בזק: דבר אחרון, אני כן מקבלת את הטענה שלחלק מהאנשים מדובר במוצר גמילה, אבל צריך להבחין פה בין הסיגריות החד פעמיות לרב פעמיות
ענבר בזק:  כן יצא לי, עוד פעם בתפקידי הקודם, לשוחח עם אנשים שאמרו שזה מוצר שעוזר להם להיגמל מעישון
ענבר בזק:  אז מה צריך פה לעשות? קודם כל לעשות את ההבחנה, קודם כל לקבל מחקרים שמראים שזה באמת מוצר גמילה וזו לא סתם טענה, ואם זה נכון, להכניס את זה לסל הבריאות שיקבלו את זה עם מרשם רופא בבית מרקחת ולא למכור את זה בפיצוציות
ענבר בזק:  אם זה מוצר גמילה בבית מרקחת עם מרשם רופא ולהוציא את זה מהפיצוציות
בועז ביסמוט: תודה, תודה רבה
בועז ביסמוט:  אנחנו נעבור עכשיו לשמוע את אנשי המקצוע
בועז ביסמוט:  קודם כל תודה רבה לחברי הכנסת ולחברי הכנסת לשעבר
בועז ביסמוט:  אגב אני רק אחזק את מה שאמרת, רשמתי פה באמת לפני שלא הושלמה חקיקה לאיסור שיווק מוצרי עישון בטעמים שאינם טעמי טבק, ואת צודקת וחבל שלא השלמת
בועז ביסמוט:  אגב ח"כל זה לשעבר זה יכול להיות גם לעתיד, אבל נקווה שנעשה את זה גם כבר, לא יודע, אנחנו נראה, נדון
טלי גוטליב: זה איסור מכירה, לא איסור שימוש
טלי גוטליב:  לא היה מעולם הצעת חוק של איסור שימוש
טלי גוטליב:  שיהיה ברור, לא
ענבר בזק: לא, לא דובר על איסור שימוש
טלי גוטליב: היו"ר אמר בטעות איסור שימוש, אז שיהיה ברור
ענבר בזק: לא, זה איסור הכנסת טעמים וצבעים
בועז ביסמוט: אני רוצה עכשיו לשמוע מההסתדרות הרפואית בישראל, ד"ר אופיר לבון יושב ראש החברה הישראלית לטוקסיקולוגיה, הוא יהיה איתנו בזום, אני חושב, נכון? בזום
בועז ביסמוט:  בבקשה
בועז ביסמוט:  ונגביל לחמש דקות כי אחרת לא נסיים
בועז ביסמוט:  אמרת עד 10:15? קצת בעיה
אופיר לבון: בוקר טוב, שלום תודה רבה על ההזמנה
אופיר לבון:  אני אהיה מאוד קצר ויעיל, יש מסמך שהכנתי ונשלח, אני רופא מומחה בפרמקולוגיה וטוקסיקולוגיה קלינית, נמצא פה בכובע של רופא בתחום של הרעלות
אופיר לבון:  הדברים שנאמרו קודם כל הדרך - - - סך הכל מעודדים שהידע קיים אז אני לא ארחיב, רק בעצם אחדד את הנקודות הבאות
אופיר לבון:       המוצר המדובר הוא, כמו שנאמר, הוא פשוט רעיל וממכר
אופיר לבון:  רק לחדד יש כבר אלפי מחקרים שעוסקים בדבר ולא צריך בכלל מה שנקרא, לחקור מעבר, בשלב הזה כדי לקבל החלטות ברמה של - - - יודעים על הסכנות הגדולות
אופיר לבון:  כדי לדייק יותר, לא רק הניקוטין שמוכר כחומר ממכר ופוגע, אלא יש במוצר על כל גווניו, רעלנים שבאופן מובהק הם מסרטנים ,וחומרים נוספים שעושים פגיעות ובמידה האקוטית הם עושים את אותם נזקים ריאתיים כפי שראינו במקרה הטראגי שכולנו נחשפנו אליו השבוע
אופיר לבון:  הדברים האלה מוכרים
אופיר לבון:       יש לנו דוגמאות במדינות אחרות כמו ארצות הברית כדי להבין לאיזו מגיפה חמורה אנחנו יכולים להגיע
אופיר לבון:  ולכן, בהקשר הזה, כשמסתכלים על מוצר שאין לו שום תועלת במובן הרחב, לאוכלוסיית מעשנים וההצעה שרק הוזכרה עכשיו להפוך את המוצר הזה, כאופציה, רק אופציה כמוצר גמילה כי יש אופציות גמילה הרבה יותר טובות, באמצעות, בעצם, הכנסתו באיזשהו מסלול לעולם הרפואה ולעשות אותו בצורה מסודרת, גם אם משמשים במוצר גמילה, אמורים ללוות אותו בהרבה מאוד אלמנטים של הסברה והדרכה זה לעולם לא משהו שקונים אותו סתם ככה באיזו חנות צריכה
אופיר לבון:       כל השאר שה רוב מוחלט של האוכלוסייה לחלוטין לא נהנים מהמוצר, וכמו שנאמר זה רק גורם ליותר בעיות
אופיר לבון:  אני אגיד את זה כרופא שמסתכל על בריאות הציבור, ויש פה גם את ידידי חגי פרופסור לוין שהוא מוביל את הנושא, בריאות הציבור מעבר לחולה הבודד, וכשמסתכלים גם על האוטונומיה של אדם שהיא חשובה, וכל אדם כולל אני רוצה את האוטונומיה העצמית שלי, תמיד צריך לחשוב על משמעות של בריאות הציבור, כפי שאנחנו עושים הסדרה בכביש, והסדרה בדברים אחרים, צריכים לעשות את זה ובאמת תפקידכם כמחוקקים למצוא את ניהול הסיכונים הנכון
אופיר לבון:       במקרה הזה, אנחנו יודעים שההשלכה ברבות השנים, תהיה חמורה ביותר בהעלאה דרמטית של התחלואה שתשפיע על כולנו ולא על האדם היחיד שבחר את זה, בעיקר כשמדובר על בני נוער, ואפילו ילדים, הגדרת הגיל של ילד, לא משנה איך אנחנו קוראים לזה, הגילאים באמת מאוד נמוכים חד ספרתיים, בתי ספר יסודיים עד כדי כך
אופיר לבון:  ולכן ההמלצה שלנו, של רופאים שעוסקים בדבר, זה כמה שיותר להימנע
אופיר לבון:  אין דבר יותר טוב ממניעה, והמניעה שהצליחה ברבות השנים, זה באמת העלאה גדולה מאוד של המחיר של הדבר הזה, התמריץ הכספי מאוד משפיע, מאוד משפיע, מחקרים שפורסמו בעיתונים רפואיים הוכיחו את זה, וגם הנושא של המגבלות - - -
בועז ביסמוט: אוקיי, תודה ד"ר אופיר תודה רבה
בועז ביסמוט:  נציג או נציגת משרד הבריאות
אפרת אפללו: ד"ר אפרת אפללו
אפרת אפללו:  מנהלת המחלקה לקידום בריאות
אפרת אפללו:  אנחנו באמת קודם כל אני רוצה להודות לוועדה, וזה שיש פה באמת כל-כך הרבה משתתפים זה כבר אומר הרבה
אפרת אפללו:  כמובן, משרד הבריאות משתתף מאוד בצער המשפחה
קריאה: מצגת?
אפרת אפללו: באמת יש מצגת ואני אשמח אבל אני פשוט חושבת שיש הרבה אנשים שאני הייתי שמחה גם שידברו ואני אגיד את הדברים המרכזיים
אפרת אפללו:  אז קודם כל אני רוצה להגיד שיש הרבה מאוד נזקים, חברת הכנסת הר סון, ואני גם שלחתי את המצגת, ואם אפשר יהיה לשלוח לכל חברי הכנסת, ויש כמובן גם המון המון חומר גם באתר של משרד הבריאות ובאתרים נוספים
אפרת אפללו:  אז יש כבר הרבה מאוד עדויות
אפרת אפללו:       המוצר הזה, כמו שחבר הכנסת לשעבר מוסי רז אמר, לא צריך לחכות שיצטברו נזקים
אפרת אפללו:  כמו שאנחנו יודעים, כמו שסיגריות רגילות, אם היינו עוצרים אז בזמנו כבר אחרי כמה שנים שכבר התחילו להצטבר עדויות, ועוצרים, ונוקטים בהרבה מאוד מהלכים, אז יכול להיות שלא היינו נמצאים היום במקום הזה בעולם מבחינת תעשיית הטבק, אז לא צריך לחכות
אפרת אפללו:  כמו שג'ול, למשל, לא נמצאים פה היום, זה בדיוק אותו דבר
אפרת אפללו:       אז יש כבר עדויות הולכות ומצטברות על פגיעה וגרימת מחלות תחלואה של לב, וכלי דם, מחלת ריאות, אני רוצה ספציפית להתייחס למחלת המאיידים, שהיא מחלה שבטווח הקצר כבר, וזו מחלה שנקראתEVALI שהיא - - - syndrome שזה בעצם משהו מאוד ייעודי לסיגריות אלקטרוניות
אפרת אפללו:  זה משהו שה-CDC הגדיר אותה כמחלה ייעודית פתוגנומונית לעישון סיגריות אלקטרוניות שבטווח הקצר פוגעת בריאות בעיקר בצעירים, זאת אומרת הגיל הממוצע הוא 24 וזה כבר בעולם יש מקרים מדווחים החל מגיל 13
אפרת אפללו:  זו מחלה של חום שיעול וקושי בנשימה ויכולה בטווח הארוך לגרום לקריסת ריאות, לנזק בלתי הפיך לריאות ועד למקרה אחד שאפילו דווח על השתלת ריאות
אפרת אפללו:       בעולם מדווחים בשנת 2020, מ-2020 אנחנו יודעים פרצה הקורונה, אז יכול להיות שה-CDC הפסיק לנטר, אבל בארצות הברית 2,800 מקרים, 68 מקרי מוות, מהדבר הזה, ולצערי בארץ אנחנו עדיין שמענו על כמה מקרים בודדים ואין עדיין ניטור, אבל יכול להיות שבאמת הגיע הזמן לעשות מעקב גם על הדבר הזה
אפרת אפללו:       אז זו בעצם מחלת המאיידים שזו מחלת ריאה בטווח הקצר, ואנחנו לא רוצים גם לחכות ולראות ויש גם עדויות גם על מחלות נוספות
אפרת אפללו:  מבחינת נזקים נוספים, הניקוטין עצמו, הניקוטין זה לא להגיד זה רק התמכרות, זה חומר שמשפיע על המוח, ובייחוד על המוח המתפתח, ובייחוד על בני נוער עד גיל 24
אפרת אפללו:  וזה גורם כבר עכשיו בטווח הקצר להפרעות של קשב וריכוז, להפרעות חרדה, להפרעות נפשיות, לדיכאונות, לבעיות שינה, לבעיות בלימודים, זה לא להגיד טוב מתמכרים וזהו
אפרת אפללו:       ועכשיו מה הבעיה הכי גדולה? שאי אפשר באמת לדעת כמה הם לוקחים
אפרת אפללו:  כי זה לא כמו סיגריה רגילה אתה מעשן והיא מסתיימת
אפרת אפללו:  מעשנים ומעשנים ו-6,000 ו-8,000 ויש כל מיני מכשירים עם אינספור, אינסוף שאיפות ולא יודעים באמת כמה
אפרת אפללו:  וגם אני הייתי בשבוע שעבר באילת, ויושבים על חוף הים וכל הזמן עם הדבר הזה בפה, כי זה ממכר, וזה מזיק, ואני באמת, על זה יש עדויות חד משמעויות, על ניקוטין, על ההשפעות שלו ועל הרעלות ניקוטין ,ויש הרבה מאוד גם דיווחים כמובן על קביעות - - -
לזכויות הילד): אפרת יש לי בקשה, אנחנו יודעים שזה נזק
לזכויות הילד):  מה את ממליצה? מה משרד הבריאות?
אפרת אפללו: אז זהו, אני רוצה להגיד מה משרד הבריאות, אבל רגע אני חייבת רגע להתייחס לכמה דברים שנאמרו ואני תכף אגיד
אפרת אפללו:  לעניין הזה שחבר הכנסת בועז ביסמוט שאל האם זה פחות מזיק, זה בכלל לא רלוונטי אם זה בחום של 1,000 מעלות, או אם זה בחום של 300 מעלות, זה בכלל לא רלוונטי, זה בכלל לא משנה, הן מכילות חומרים מסוכנים כמו שנאמר פה
אפרת אפללו:  אנחנו מכירים הרבה מאוד שיטות גמילה הרבה יותר טובות מלהפוך את המוצר הזה
אפרת אפללו:       אני רוצה ככה להגיד לגבי המיסוי, אני מובילה, אני, משרד הבריאות מוביל כבר מ-2019 את המהלך הזה של השוואת מיסוי, לא אגיד מלחמות, אגיד מאבקים, מה שלא, שותפים בו הרבה מאוד ארגונים
אפרת אפללו:  אנחנו מהתחלה רצינו שהמיסוי יהיה שווה
אפרת אפללו:  הצגנו הרבה פעמים בוועדות כספים ובכל פעם זה הופחת, ובפעם האחרונה שבעצם רשות המיסים הביאה מס מופחת נוסף, אנחנו חושבים שזה, וכרגע עוד הוועדה צריכה לאשר, אני חושבת שזה המקום של קריאה של כל השותפים פה להגיד לוועדת הכספים לקראת הדיון הבא שבו היא צריכה לאשר את הצו, להעלות בחזרה את המיסוי, להשוות בין סיגריות רגילות לסיגריות אלקטרוניות עם כל המשמעויות
אפרת אפללו:  על הנוזל, ועל המוצרים, וכולי, וזו אמירה חד משמעית של משרד הבריאות מול משרד האוצר
בועז ביסמוט: שאלה קצרה למרות הזמן, הרי יש מאבק בין החברות עצמן - - - אין נציג של אף חברה עצמה
בועז ביסמוט:  - - - חברה אחת אומרת שלי נקי שלי לא מזיק או - - - ?
אפרת אפללו: אין דבר כזה, אין דבר כזה
אפרת אפללו:  אין, אין
לזכויות הילד): תודה, אוקיי, תודה
אפרת אפללו: רגע, אני רוצה להגיד עוד מה אנחנו עושים
לזכויות הילד): עוד דקה
אפרת אפללו: אנחנו מובילים קמפיין, דיברה פה חברת הכנסת עאידה תומא סלימאן, אנחנו כבר התחלנו להכין את הקמפיין הזה בלי קשר למקרה הטראגי, אבל זה באמת קריאת השכמה
אפרת אפללו:  קמפיין בגובה של 1
אפרת אפללו: 5 מיליון שקלים, שפונה ומיועד לבני נוער, עם המשתנים, עם הרשות החברתיות
לזכויות הילד): ד"ר אפרת תודה
אפרת אפללו: לא, לא רגע
לזכויות הילד): המלצות, דיברנו המלצות
אפרת אפללו: המלצות, אז אנחנו מתחילים להוביל מהלך לאומי בראשותה של ד"ר שרון אלרעי פרייס ראש חטיבת בריאות הציבור, יחד עם משרד החינוך, הנהגות ההורים ועם בני הנוער, מאוד חשוב לשמוע את כולם, וזה חלק מהעבודה השותפת שלנו, וזהו
אפרת אפללו:  בכל השפות, מותאם לאוכלוסיות
לזכויות הילד): אוקיי, יש פה נציג ממשרד החינוך?
רותי תוינה: כן אני פה
לזכויות הילד): בבקשה, אז בואו נשמע אותך
לזכויות הילד):  מה ההמלצות שלכם? דיברו פה על הסברה ועל חינוך
לזכויות הילד):  בבקשה
לזכויות הילד):  נציגת משרד החינוך
לזכויות הילד):  שם?
רותי תוינה: שמי רותי תוינה, אני מייצגת את משרד החינוך
לזכויות הילד): כן רותי
רותי תוינה: ממונה על היחידה למניעת השימוש בסמים, אלכוהול טבק והתנהגויות ממכרות בשפ"י, השירות הפסיכולוגי ייעוצי
רותי תוינה:  המשרד בכלל פועל לחינוך לאורך חיים בריא, קידום בריאות, אם זה בשותפויות בתוך המשרד עם היחידה לקידום בריאות, שפ"י, וגם בשיתופי פעולה עם הרבה מאוד מהגורמים שהנציגים שלהם יושבים כאן
רותי תוינה:       אני חייבת לומר שמאז שהאירוע הזה התרחש, התחיל, ביום חמישי, הרבה עצב, הרבה כאב ותחושה של פספוס מאוד מאוד גדול, ודברים, שעצוב להגיד, אבל כאילו הכתובת הייתה על הקיר והנה זה קרה, וזה לא שלא אמרנו, וזה לא שלא דיברנו, והרבה מהדברים שנאמרים כאן נאמרו גם לפני חודש ולפני, ובוועדות קודמות שהיו
לזכויות הילד): רותי, מה משרד החינוך עושה לקידום החינוך וההסברה בנושא?
רותי תוינה: משרד החינוך מקדם עבודה חינוכית ומניעתית בכל שכבות הגיל
רותי תוינה:  יש לנו עבודה פרואקטיבית מאוד בנושא של מוצרי טבק
לזכויות הילד): מאיזה הגיל?
רותי תוינה: מגיל גן עד כיתה י"ב בכל שכבות גיל יש התייחסות לנושא
לזכויות הילד): יש תוכנית עבודה בנושא?
רותי תוינה: יש תוכנית שנקראת הכוחות שבדרך, בתוכה נכללים הפרקים הספציפיים
לזכויות הילד): את מוכנה להעביר לנו את תוכנית העבודה לוועדה? לשתי הוועדות כמובן
רותי תוינה: כל מסמך שתבקשו אני אעביר
לזכויות הילד): סליחה חברים, סליחה טלי
לזכויות הילד):  טלי את מפריעה, אני אתן לך זכות דיבור הכל בסדר
לזכויות הילד):  אוקיי, אז את אומרת שיש תוכנית עבודה?
רותי תוינה: ספציפית לגבי סיגריות אלקטרוניות פיתחנו חומרים ייחודיים, העברנו אותם באתרים שלנו, בתפוצה שלנו לכל גורמי המקצוע
רותי תוינה:  אנחנו עובדים עם הנהגת ההורים, מוציאים דפי מידע, גם להורים, גם לצוותים החינוכיים, ספציפית לאחר המקרה הזה, חידשנו, ריעננו את החומרים, אנחנו עושים הרבה מאוד עבודה
רותי תוינה:  זאת התוכנית, התוכנית הכוחות שבדרך היא תוכנית - - -
אפרת אפללו: אנחנו קוראים למשרד החינוך לעצור השבוע, אם אפשר אפילו מחר לשעה, בכל בתי הספר בארץ, לייעד שעה חינוכית לדבר על הדבר
אפרת אפללו:  למשרד החינוך יש חומרים, אנחנו גם נעביר חומרי
אפרת אפללו:  חייבים באופן רוחבי ברמה לאומית לעצור השבוע ולדבר על זה
לזכויות הילד): טוב תודה, רותי עוד משהו? אוקיי
לזכויות הילד):  יש פה נציג של התלמידים
לזכויות הילד):  ליאל סרוסי? בבקשה
תמי סלע: אפשר אולי למשרד החינוך רק כן התייחסות? יש איסור גורף ומוחלט על עישון של סיגריות בכלל וסיגריות אלקטרוניות במוסדות חינוך, כולל בחצרות, כולל בכל מקום, מה נעשה כדי לאכוף את זה?
קריאה: לא נעשה דבר, אתמול הייתי בבית ספר ברמת גן סיפרה לי מורה שמעשנים מורים בתוך חדרי מורים
קריאה:  ילדים בכיתות אומרים לנו פה שמעשנים, בחצרות בוודאי
קריאה:  הם לא חושבים שזה עישון, הם חושבים שזה וויפ, וזה תמים הם חושבים שזה עיתוי, והם לא חושבים שה עישון וזאת הבעיה
לזכויות הילד): אוקיי תודה, תודה
לזכויות הילד):  אנחנו בסיכום שלנו נפנה את השאלות האלה למשרד החינוך בצורה מסודרת כולל קבלת תוכנית עבודה
לזכויות הילד):  בבקשה נציגה ליאל, שלום לך
לזכויות הילד):  נציגה קבועה אצלנו
ליאל סרוסי: שלום, קודם כל תודה רבה לכם יושבי הראש על הדיון החשוב הזה, בעיקר בנושא הכל כך חשוב הזה
ליאל סרוסי:  ותודה על זכות הדיבור
ליאל סרוסי:  נעים מאוד, אני ליאל סרוסי, תלמידת כיתה י"א בת 16, ואני דוברת מועצת התלמידים והנוער הארצית
ליאל סרוסי:  אני יושבת כאן היום מולכם לאחר שאני בוועדה הזאת כבר מכיתה ט'
ליאל סרוסי:  בכיתה ט' ב-19 באוקטובר היה הדיון הראשון שלי בוועדה, ואני העליתי נקודות, המון נקודות לאורך השנים האלה, גם בשנה שעברה, וצר לי, אבל הנקודות האלה עדיין רלוונטיות
ליאל סרוסי:       אני יושבת כאן כתלמידה בת 16 שמקבלת מידי יום הודעות לנייד הפרטי שלה, היי יש לנו סמים למכור לך, בואי תקני, עם קישור מאוד מאוד נגיש לרכישה, ואף אחד לא אוכף את זה
ליאל סרוסי:  יש לנו את הסיגריות
טלי גוטליב: מה לעשות, אנחנו לא יכולים לבטל את הרשתות החברתיות
לזכויות הילד): טלי את מפריעה לכל אחד, לא בסדר, אני מבקש
לזכויות הילד):  ליאל חשוב לנו לשמוע מה ההמלצות שלכם, בסדר?
ליאל סרוסי: אני מגיעה לזה
ליאל סרוסי:  אז דיברנו באמת על כל הנושא הזה של הסיגריה האלקטרונית, בשפה שלנו הנוער קוראים לה וויפ
ליאל סרוסי:  אני כן רוצה להגיד משהו שלא נאמר פה, המכירה נעשית נכון בפיצוציות, נכון דרך הטלגרם, אבל גם בני נוער מוכרים סיגריות אלקטרוניות
ליאל סרוסי:  ברשתות החברתיות אני מכירה ילדים שמעלים סיגריות היי בואו תקנו ממני במחיר נורא נורא זול, שלחו לי הודעה באינסטגרם ואני אביא לכם את זה הביתה, וזה מזעזע, וזה מזעזע ומפחיד לחיות ככה, כי אני נערה בת 16 ואני אומרת לכם שאני מקבלת מתלמידים יום יום, מעשנים לנו בבית הספר, מעשנים לנו בשירותים, תלמידים לא נכנסים לשירותים בבית הספר כי הם הפכו למעשנה מזעזעת ואף אחד לא מתערב
ליאל סרוסי:       אני כן אגיד לגבי ההמלצות
ליאל סרוסי:  קודם כל לגבי משרד החינוך והשפ"י, באמת ישנן תוכניות וישנם תהליכים, אבל זה לא מגיע אלינו התלמידים בשטח
ליאל סרוסי:  אני אגיד לכם שאומרים שיש הרצאות, ויש סל הרצאות, אני כתלמידה עברתי הרצאה אחת בלבד
ליאל סרוסי:  כל נושא הזה של ההתעלמות, של חוסר האכיפה, אין למורים כלים בשטח, ומה לעשות עם זה שהם רואים תלמיד מעשן
ליאל סרוסי:  הם רואים תלמיד מעשן ואיזה כלים יש להם לעצור אותו?      אז זה כן, דיברנו על מודעות לתופעה ובאמת העברנו מסמך הצעה לקמפיין, התבקשנו להעביר מסמך הצעה לקמפיין ובאמת העברנו אותו
ליאל סרוסי:  המסמך כולל שלושה צעדים, הסברה, מניעה, ואכיפה
ליאל סרוסי:  אני לא ארחיב כי זה באמת מורחב, אבל כל נושא שיעורי החינוך, כל נושא השיח, לדבר בגובה העיניים של התלמידים
ליאל סרוסי:  אני אעביר ואשמח לדבר איתכם
ליאל סרוסי:       דיברנו על מניעה
ליאל סרוסי:  בסופו של דבר אם תבואו לנער בין 15 שמעשן כבר שנה, שנתיים ,שלוש, כל החברים שלו מעשנים, הוא לא יפסיק
ליאל סרוסי:  אבל אם נבוא בגיל כבר יותר צעיר ונחשוף באופן הדרגתי ונכון לתלמידים את הנושא הזה, הסקרנות תרד, הם לא ילכו לחפש את זה ברשתות, ידברו על זה איתם בגובה העיניים, הרי אנחנו לא, תלמידים לא יפסיקו לעשן ולשתות, זה יקרה באיזשהו שלב
ליאל סרוסי:  אז תסבירו לנו איך, תסבירו לנו מה נכון, מה הם הצעדים? איך עושים את זה נכון? ותדאגו לעתיד שלנו
ליאל סרוסי:  כי עלה פה כמה וכמה פעמים שהדבר הזה פוגע במוח, בהפרעות קשב וריכוז, תדאגו לנו
ליאל סרוסי:       עוד דבר שהצענו, וזו פעולה ברמה הלאומית, פעולה ברשויות המקומיות, הקמת ועדה עירונית בכל רשות מקומית יחד עם הרווחה, יחד עם השיטור המקומי, יחד עם מחלקת החינוך ברשות, יחד עם מועצת הנוער העירונית
ליאל סרוסי:  לזכור את המצב ברשות
ליאל סרוסי:  בעבר היו סיירות הורים שעברו בשכונות להסתובב, לראות, לאתר פיצוציות ורשתות שמוכרות בניגוד לחוק, ולהתמודד איתן ממש ברמה הרשותית וברמת השטח, ולא רק כאן מרחוק
ליאל סרוסי:  וזהו, תודה רבה
בועז ביסמוט: יופי, תודה רבה
בועז ביסמוט:  אני חושב שהדובר החשוב עכשיו הוא מרצה בבתי ספר לגמילת עישון ו - - - מאור ציון, אבל לפני זה, ממש בקצרה כי אני רואה שאת מאוד מאוד רוצה להגיב, טלי
טלי גוטליב: אני רק רוצה לומר לנערה
טלי גוטליב:  אחד אני מבקשת להבהיר, בני הנוער מסתכלים עלינו על מבוגרים כאילו אנחנו פאתטיים
טלי גוטליב:  אנחנו בכלל לא מצליחים להגיע אליהם
טלי גוטליב:  אתם צריכים לזכור את הדבר הזה
טלי גוטליב:  כשאנחנו לפעמים מדברים אל נוער, זה לא טוב זה מסוכן זה לא בריא, הם מסתכלים עלינו כאילו נפלנו מהירח, אני מניחה שרובם פה הורים לילדים בוגרים מסתכלים עלינו בעין מאוד מאוד משונה ומוזרה
טלי גוטליב:  זה אומר שמשהו שאנחנו עושים אנחנו עושים מלכתחילה לא בסדר
טלי גוטליב:  אז מדברים פה על פרויקטים בבית ספר, וכולי
טלי גוטליב:       זה צריך להיות עניין שבשגרה מגיל צעיר
טלי גוטליב:  יש נושאים שצריך לדבר עליהם, לא צריך פרויקטים ענקיים, זה מאוד ברור צריך לדבר על זה
טלי גוטליב:  מורים בסופו של דבר מהגיל הצעיר ביותר, למורים יש כמו שאני תמיד אומרת, יש את התפקיד החשוב ביותר בחברה מתוקנת
טלי גוטליב:  הם האחראים למסרים, הם אחראים למידע, וזה שם, לגמרי שם
טלי גוטליב:  ותדעו לכם באשר לאמצעי משמעת כשאת שואלת מה יש לעשות
טלי גוטליב:  יש אמצעי משמעת שמשרד החינוך וחוזרי מנכ"לים שונים שמשתנים מעת לעת ומקודדים מעת לעת ומתהדקים מעת לעת, לפי חוזרי מנכ"ל יש אמצעי משמעת לתלמידים שמעשנים בשטח בית הספר
אריה דולצ'ין: גם מורים מעשנים בשטח בית הספר
טלי גוטליב: רק רגע, נכון
אריה דולצ'ין: גם למורים יש בורות בקשר לנושא
טלי גוטליב: אני רק חייבת לומר לך יש לי קושי לדוגמה
קריאה: אם זה היה תלוי בי, אני הייתי מתחילה את החינוך מהיסודי, ולא מחכה שהם יתבגרו
בועז ביסמוט: טלי, פשוט אנחנו ממהרים
טלי גוטליב: חצי דקה
טלי גוטליב:  באשר לעישון גם של מורים
טלי גוטליב:  אנשים מעשנים, חד וחלק
אריה דולצ'ין: אבל אסור, החוק אוסר לעשן בשטח בתי ספר
טלי גוטליב: הכל נכון, אני מבקשת להבהיר לכם, משהו בפתרונות שלנו כנראה בעייתי
טלי גוטליב:  כי זה לא - - -
אריה דולצ'ין: כי זה לא היה בשטח העדיפויות עד היום
ליאל סרוסי: אם אתם מדברים על תלמידים, תדברו עם תלמידים
טלי גוטליב: 	זה לא מביא אותנו לשום מקום
טלי גוטליב:  שיהיה ברור, כמו שכל מנהל בית ספר יש לו סמכויות שהוא נותן להם תיקוף ודגש יותר, ובבתי ספר זה כאלה ככה ובבתי ספר כאלה זה ככה
טלי גוטליב:  זהו
טלי גוטליב:  אבל את הסמכויות יש
בועז ביסמוט: תודה, מאור
מאור ציון: שלום, קודם כל אני אציג את עצמי, מאור ציון
מאור ציון:  בכובע הקודם שלי הייתי הדובר של חבר הכנסת יהודה גליק, וכתבתי את הצעת החוק חוק איסור פרסום מוצרי טבק ועישון
מאור ציון:  כיום אני מרצה
לזכויות הילד): אנחנו מאריכים ל-10:30 ואז כל דובר יש לו את שתי הדקות
לזכויות הילד):  אני מאוד מבקש, המלצות בעיקר
מאור ציון: הכי מהר, אין בעיה
מאור ציון:  כיום אני מרצה בבתי ספר יסודיים, תיכוניים, ואני יכול לספר לכם גם - - - ואני יכול לספר לכם מה קורה, ואני מרצה גם מטעם האגודה למלחמה בסרטן
מאור ציון:       אז קודם כל, אדוני יושב הראש, בכובע הקודם שלי גם הייתי הדובר של יושב ראש ועדת הסמים חברת הכנסת מיכל קוטלר וונש, והיום כשאני חוזר לכאן יש לי תחושת דה ז'ה וו, מפני שהיינו במצב הזה לפני שנתיים, אותם אנשים בדיוק ישבו סביב השולחן הזה והזהירו אותנו מתופעת הסיגריות האלקטרוניות שהפכה כבר מזמן למגיפה בארצות הברית
מאור ציון:  הסיגריות האלקטרוניות חדרו שם לבתי הספר, והגיעו לידיהם של ילדים בגילאי 12-13, בדיוק כפי שקורה כעת כאן בישראל
מאור ציון:  המומחים התריעו בפנינו שזה מה שיקרה, ואנחנו לא הקשבנו להם
מאור ציון:       כיום, כשאני מרצה מטעם האגודה למלחמה בסרטן בפני תלמידים בבתי ספר, מנהלים מודים בפניי בצער שהמצב כבר לא בשליטתם
מאור ציון:  ילדים מעשנים סיגריות אלקטרוניות בכיתות, בשירותים, בהפסקות, בחצר, בכל מקום ובכל זמן
מאור ציון:  בגלל שאין אש אין עשן ואין ריח וככה זה נכנס לכל מקום
מאור ציון:  בינתיים הסכנה הזאת מתפשטת
לזכויות הילד): מה ההמלצות?
מאור ציון: אני אגיד להמלצות אני עוד שניה מסיים
מאור ציון:  בינתיים הסכנה הזאת מתפשטת בקרב הילדים והנוער ובסוף השבוע האחרון גבתה את חייו של מידן קלר זכרונו לברכה
מאור ציון:  נער צעיר שחשב כנראה כמו רבים אחרים, שצעצוע אלקטרוני בריח אבטיח בטח לא יכול להזיק
מאור ציון:       אז אני יכול להגיד את ההמלצות
מאור ציון:  יש עוד סיכוי לשנות את המצב ולהציל את הילד הבא
מאור ציון:  חייבים להשוות את המס לסיגריות הרגילות
מאור ציון:  בנוסף, צריך לאסור שיווק של סיגריות אלקטרוניות בטעמים שאינם טבק
מאור ציון:  מי שרוצה אבטיח, שיקנה מסטיק ולא נרגילת ווייפיי בטעם אבטיח
מאור ציון:       עכשיו, לגבי חברת הכנסת לימור סון הר מלך
מאור ציון:  יש מחקרים, המחקר האחרון של פרופסור חגי לוין רופא איגוד בריאות הציבור שהוא עשה עם האוניברסיטה העברית, במרחק של 1,000 מטר מכל בית ספר יש נקודת מכירה של סיגריה אלקטרונית, זה דבר ראשון
מאור ציון:  דבר שני אני שלחתי תמונות לוועדה, אם אפשר להציג אותן אני אשמח
מאור ציון:       (הצגת מצגת)     אלו תמונות שערב החלת החוק של חוק איסור פרסום מוצרי טבק ועישון, נציגים של ג'ול ונציגים של עוד חברות טבק הגיעו פה ממש קילומטר מהכנסת בלי שום בושה, וחילקו, יש עוד תמונה של הטעמים, אני רוצה שתראו איך זה נראה, תראו חברות הטבק חילקו את הטעמים האלה לכל מי שרוצה
מאור ציון:  וכאומרים לנו שחברות הטבק מטרגטות ומכוונות את הפרסום לילדים בגילאי 12-13 הנה אנחנו רואים את זה גם ברשתות החברתיות, וגם פה בקולנוע כשקהל היעד המרכזי זה ילדים, אתם רואים? מחלקים להם את הטעמים האלה
מאור ציון:  זה טעם אבטיח, וליד זה טעם לימון
לזכויות הילד): הבנו, יש עוד המלצות?
מאור ציון: ההמלצות הן להחיל את ההמלצות
טלי גוטליב: אגב זה היה אסור מה שהם עשו
טלי גוטליב:  אסור בחוק
לזכויות הילד): אוקיי תודה רבה
לזכויות הילד):  נציגות המשרד לביטחון לאומי
טלי גוטליב: רק אדוני היו"ר זה אסור בחוק, שיהיה ברור
לזכויות הילד): טלי, לכל אחד את חייבת להפריע
לזכויות הילד):  אנא ממך אני מבקש
לזכויות הילד):  נציגי המשרד לביטחון לאומי, בבקשה
טל פז מזרחי: אז בוקר טוב, קודם כל משטרת ישראל משתתפת בצער משפחת קלר
לזכויות הילד): שם בבקשה?
טל פז מזרחי: עורכת דין טל פז מזרחי, יועמ"ש משטרה
לזכויות הילד): כן, רפ"ק
טל פז מזרחי: חשוב לי רק לדייק את הדברים ולהגיד שלמיטב ידיעתנו הוקמה ועדת בדיקה במשרד הבריאות ולא נפתחה בחקירה, כי נכון לעכשיו אין חשד לפלילים, ולכן זה המצב לאשורו ככל שיעלו מסקנות מוועדות הבדיקה ותוגש תלונה, כמובן שהדברים ייבדקו, ותישקל פתיחה בחקירה בהתאם למקובל
טל פז מזרחי:  אז זה בנושא הזה
טל פז מזרחי:       מעבר לזה, העמדה המסורתית שלנו שהובאה זה מכבר לאורך השנים במסגרת הוועדה הזו וועדת הכלכלה, זה שאותו חוק מדובר, הוא בעצם חוק שכבר כשנחקק הייתה כוונה לאכוף אותו כעבירות מנהליות, עם הטלת סמכויות ומינוי מפקחים יעודים שיוכלו לאכוף את העבירות הללו
טל פז מזרחי:  לא הייתה כוונה להטיל אכיפה פלילית
טל פז מזרחי:  אנחנו יודעים מה המשמעות של עבירה פלילית, חקירה באזהרה, תיוג של החשודים ואנחנו לא נמצאים במקום הזה, לא חושבים שזה נכון
טל פז מזרחי:  זה לא תפקיד המשטרה לעסוק בדבר הזה
טל פז מזרחי:  משטרת ישראל עוסקת בבט"פ השוטף, ואנחנו כולנו עיינינו הרואות מה קורה בימים אלה במדינה
טל פז מזרחי:       אשר על כן, החוק הזה גם הוסף בתוספת לחוק עבירות מנהליות, וכבר מראשית הדרך הייתה כוונה של אכיפה מנהלית, לכן אנחנו מבחינתנו, ההמלצה בהיבט האכיפתי, זה לתקנן את התקנות שהיו אמורות להיות כבר ולדרוש ולהוסיף את זה כאכיפה מנהלית עם מפקחים
טל פז מזרחי:  אנחנו לא מצביעים איזה משרד ממשלתי זה או אחר הוא זה שיאכוף את זה, אבל צריך כבר לתקנן את התקנות ולאפשר את האכיפה הזאת, וככה בעצם למגר את התופעה הפסולה הזאת
לזכויות הילד): אוקיי, תודה רבה
לזכויות הילד):  משרד המשפטים? בבקשה
לזכויות הילד):  עורכת דין?
יפעת רווה: יפעת רווה, משרד המשפטים
יפעת רווה:  אז מבחינתנו באמת העבירות האלה הן לחלוטין מהסוג שמתאים להיאכף באופן מנהלי, אבל לנו אין את הפריבילגיה לדלג על השאלה מי יאכוף את זה
יפעת רווה:  אנחנו יכולים לעשות תקנות עבירות מנהליות באופן מנהלי, אבל בלי שאנחנו יודעים מי אוכף את זה, זה חסר טעם
לזכויות הילד): והמלצה?
יפעת רווה: המלצה, יש שתי אפשרויות
יפעת רווה:  אנחנו פנינו בנושא הזה למשרד הבריאות
יפעת רווה:  קודם כל צריך אישור של משרד הבריאות, יש אפשרות להסמיך פקחים של רשויות מקומיות, בגלל זה אנחנו צריכים אישור גם של משרד הבריאות
לזכויות הילד): ומשרד הפנים
יפעת רווה: וגם של השלטון המקומי
לזכויות הילד): משרד הפנים
יפעת רווה: משרד הפנים כן
יפעת רווה:  עכשיו אני כן אגיד שכשרשות מקומית אוכפת עבירות מנהליות, הכסף נכנס לקופת הרשות, כך שיש תמריץ בעניין הזה
יפעת רווה:  הדבר הזה מעוגן בחוק